HANA ร่วง 5% โบรกฯชี้มาตรการกักตัวคนงาน กระทบยอดขาย Q3 ฉุดกำไรขั้นต้นลด
HANA ร่วง 5% แตะ 74 บาท ฟากโบรกฯชี้มาตรการกักตัวคนงานกระทบยอดขายในไตรมาส 3/64 ราว 4-5% ส่งผลให้กำไรขั้นต้นปรับตัวลดลง
HANA ร่วง 5% แตะ 74 บาท ฟากโบรกฯชี้มาตรการกักตัวคนงานกระทบยอดขายในไตรมาส 3/64 ราว 4-5% ส่งผลให้กำไรขั้นต้นปรับตัวลดลง
23 ส.ค. 2564

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 14.38 น. อยู่ที่ระดับ 74 บาท ลบ 4.25 บาท หรือ 5.43% สูงสุดที่ระดับ 78 บาท ต่ำสุดที่ระดับ 73.75 บาท ด้วยมูลค่าการซื้อขาย 1.16 พันล้านบาท

ด้านบล.เคจีไอ (ประเทศไทย) ระบุในบทวิเคราะห์ ว่า ยอดขายของ HANA ในไตรมาส 3/64 อาจจะลดลงจากไตรมาสก่อน เนื่องจากมีการใช้มาตรการกักตัวคนงานของบริษัท โดยในปัจจุบันโรงงานของ HANA ที่จังหวัดอยุธยา (ประมาณ 35% ของยอดขายรวม) กำลังประสบปัญหา COVID-19 ระบาด ซึ่งทำให้การผลิตที่โรงงานสะดุดลง บริษัทคาดว่ายอดขายในไตรมาส 3/64 (ในสกุลบาท) จะลดลงประมาณ 4-5% ซึ่งยอดขายที่ลดลงจะส่งผลให้อัตรากำไรขั้นต้นลดลงตามไปด้วย